Don Johnson

Don Johnson 
Donald Wayne Johnson (1949-) kaj tiktukeytiat Don Johnson tapajtiani wan takwikani estadounidensechanej.

 Ne itunal ichtaka 
Don Johnson nesik tik ne techan Flat Creek, Misuri, wan weya tik Kansas katka. Imiekawan sujsul chichiuk katka. Ne shiwit 1967, pejtuk mumachtia tik ne Tamachtiluyan Universidad de Kansas wan nemanha ne American Conservatory Theater tik ne techan San Francisco. 

Yaja kipia yey ikman isiwaw wan ume katka tajtapajtiani Melanie Griffith wan Patti d'Arbanville. Don Johnson kipia makwil pijpipil, wan ume tajtapajtiani Dakota Johnson wan Jesse Johnson. Isiwaw itukey Kelley Phleger. 

 Ne itekiw 
Johnson pejtuk itekiw ken tapajtiani ne shiwit 1969. Ne achtu ujulinkwikwil tesu yek katka. Nemanha, ne shiwit 1984, pejtuk series tik ne televisión "Miami Vice", ken mawiltia ne tajpiani Sonny Crockett katka. Miami Vice sujsul wey katka tik ne EEUU, Europa, Japón wan América Latina. Senpa, pejtuk sujsul yek series ne shijshiwit nawi pual majtakti : "Nash Bridges". Nemanha, yaja mawiltia tik ne sujsul wey ujulinkwikwil katka : "The Hot Spot " (ne shiwit 1990), "Django Unchained" (ne shiwit 2012), "Knives Out" (ne shiwit 2019). 

Yaja takwikani nusan. Itakwika pal ne series "Miami Vice" miak tajtakwikalis katka, wan kipia discos nusan katka : "Heartbeat" (ne shiwit 1986). 

 Ipanpa Uni 

 https://es.wikipedia.org/wiki/Don_Johnson
 https://es.wikipedia.org/wiki/Miami_Vice
 https://es.wikipedia.org/wiki/Melanie_Griffith

 Ijilpika 
https://es.wikipedia.org/wiki/Don_Johnson

https://www.imdb.com/name/nm0000467/?ref_=nv_sr_srsg_0_tt_3_nm_5_in_0_q_don%2520johnso